شەفەق نیوز/ سەرچەوەیگ پزشکی لە پارێزگای کەرکوک، سێشەممە، خەوەردا وە تۆمارکردن سێ مردگ نوو وە ڤایڕۆس کۆڕۆنا، ك دووان لەلیان لە کادرە تەندروسیەگەن، وئاماژەدا؛ تەمەن مردگەیل ناوبەین ٥٥-٦٤ ساڵە.سەرچەوەگە ئەرا ئاژانس شەفەق نیوز وت: مردن کادریگ تەندروسی لە تەمەن ٦٤ ساڵ تۆمارکریا، و هەمیش یەکیگ تر لە تەندروسیەگان لە تەمەن ٥٥ ساڵ، و سێیەم مردگەگە ئەندام کۆمپانیای نەفتە لە تەمەن ٥٨ ساڵ.عراق، سێشەممە، تۆمارکردن ١٨٦٢ تووشهاتگ نوو وە ڤایڕۆس کۆڕۆنا، و ٨٤ مردگ راگەیان ، وەرانوەر ٩٦٨ خاسەوبوین، لەماوەی ٢٤ ساعەت وەرین، لە ئامار بڵاوبوین ڤایڕۆس کۆڕۆنا لە وڵاتگە. وە ئەوە بڕ تووشهاتنەگان رەسیە ٣٤٥٠٢ كه‌س، و بڕ خاسەوبویەیل بویە ١٥٧٥٣ ، و بڕ مردگەیل بویە ١٢٥١ .
